#### Nr.5042 din 07.03.2017

**RAPORT DE SPECIALITATE**

**In vederea eficientizării serviciilor de asistenta medicala, prin implicarea autorităților administrației publice locale, la art. 187 din Legea cadru nr. 95/2006, privind reforma in domeniul sanatatii, se prevede ca, in cadrul spitalului public functioneaza un consiliu de administratie format din 5-8 membri care are rolul de a dezbate principalele probleme de strategie de organizare si functionare a spitalului.**

**Legea nr.95/2006 privind reforma în domeniul sănătății , republicată și actualizată, stipulează în mod expres obligativitatea consiliului local de a desemna cîte doi reprezentanți în consiliile de administrație al fiecărei unități spitalicești aflate în administrarea sa, astfel:**

Membrii consiliului de administrație pentru spitalele publice din rețeaua autorităților administrației publice locale sunt:

a) 2 reprezentanți ai Ministerului Sănătății sau ai direcțiilor de sănătate publică județene sau a municipiului București, iar în cazul spitalelor clinice un reprezentant al Ministerului Sănătății sau al direcțiilor de sănătate publică județene sau a municipiului București;

***b) 2 reprezentanți numiți de consiliul județean ori consiliul local, după caz, respectiv de Consiliul General al Municipiului București, din care unul să fie economist;***

c) un reprezentant numit de primar sau de președintele consiliului județean, după caz;

d) un reprezentant al universității sau facultății de medicină, pentru spitalele clinice;

e) un reprezentant al structurii teritoriale a Colegiului Medicilor din România, cu statut de invitat;

f) un reprezentant al structurii teritoriale a Ordinului Asistenților Medicali Generaliști, Moașelor și Asistenților Medicali din România, cu statut de invitat.

**Avand in vedere prevederile art. 36 alin. (6) lit.a-3 si ale art. 45 alin. (1), alin. (6) din Legea 215/2001, privind administratia publica locala, republicata, cu modificarile si completarile ulterioare, precum si cele ale Legii nr. 95/2006, privind reforma in domeniul sanatatii, cu modificarile si completarile ulterioare, propunem spre dezbatere si aprobare Consiliului Local, *Proiectul de hotarare privind desemnarea reprezentantilor Consiliului Local al municipiului DEj in Consiliul de Administratie al Spitalului Municipal Dej.***

**SECRETAR MUNICIPIU DEJ**

**POP CRISTINA**